text: [{"text_idx": "#000002", "text": "Gott at vita um klaver"}, {"text_idx": "#000003", "text": "Ta\u0301 ta\u00f0 kemur til liviti\u0301\u00f0 er eitt klaver sum er umlei\u00f0 30 a\u0301ra gamalt at li\u0301kna vi\u00f0 ein perso\u0301n sum er 60-70 a\u0301r. T.d er vir\u00f0i av einum 15 a\u0301ra gomlum klaveri 50% av ny\u0301vir\u00f0i. og vir\u00f0i av einum 30 a\u0301ra gomlum klaveri er umlei\u00f0 25% av ny\u0301vir\u00f0i. (ta\u00f0 sum tu\u0301 kanst keypa ta\u00f0 fyri i\u0301dag),"}, {"text_idx": "#000004", "text": "Flestu ny\u0301ggjari klaver eru einans umlei\u00f0 104 til 110cm h\u00f8g, hava li\u0301tla\u00f0 fyllu og kosta i\u0301millum Kr.28-34.000. Um tu\u0301 lesur vi\u0301\u00f0ari skilir tu\u0301 betri hvi\u0301 tey fella i\u0301 vir\u00f0i i\u0301 eitt sli\u0301kt ma\u0301t."}, {"text_idx": "#000005", "text": "H\u00e6ddin hevur o\u0301metaliga no\u0301gv at siga. Tess h\u00e6gri, tess fyldigari klangur og tess betri bassur. T.d. i\u0301 Japan, Korea, Kina osv. vilja fo\u0301lk ikki hava klaver sum eru l\u00e6gri enn 120 cm. Undir 120 cm ver\u00f0ur ikki rokna\u00f0 sum klaver. Ta\u00f0 er bert i\u0301 Vesturheiminum at klaver sum eru heilt ni\u00f0ur i\u0301 100 cm ver\u00f0a bru\u0301kt....ikki spyrja meg hvi\u0301. Tey flestu klaver i\u0301 F\u00f8royum eru i\u0301millum 100 -112 cm. Eitt klaver sum er umlei\u00f0 30 a\u0301r er longu byrja at missa klangin. Tey fyrstu a\u0301rini ver\u00f0ur klangurin hvassari og hvassari men fra\u0301 umlei\u00f0 25 a\u0301ra aldri byrjar klangurin at ver\u00f0a bleytari og bleytari, tvs. at i\u0301 ein stuttan yvirgang er hann passaliga bleytur men ver\u00f0ur so meiri ullintur og \u201cday\u00f0ur\u201d. Vanliga ver\u00f0ur sagt at um tu\u0301 skalt hava besta to\u0301na ella ljo\u0301\u00f0 u\u0301r einum flygli, skalt tu\u0301 skifta hammrar hv\u00f8rji 20 a\u0301r og streingir hv\u00f8rji 40 a\u0301r Ljo\u0301\u00f0bor\u00f0i sum er baki\u00f0 a\u0301 klaverinum og sum er ein fri\u0301ttstandandi pla\u0301ta, ver\u00f0ur a\u0301 bi\u0301ligum klaverum gj\u00f8rd av finer pla\u0301tum me\u00f0an a\u0301 betri klaverum ver\u00f0ur ta\u00f0 gj\u00f8rt u\u0301r solidum vi\u00f0i. Vanliga ver\u00f0ur bru\u0301kt Grann tr\u00e6. Eitt seint vaksandi grann tr\u00e6 gevur eitt no\u0301gv betri ljo\u0301\u00f0 enn eitt skjo\u0301ttvaksandi tr\u00e6. Eisini tess eldri tr\u00e6i\u00f0 er, tess betri klangurin. Eitt skjo\u0301ttvaksandi tr\u00e6 er bi\u0301ligari enn eitt seint vaksandi, ti\u0301 tey seint vaksandi tr\u00f8\u00f0ini vaksa vanliga h\u00e6gri uppi og eisini eru f\u00e6rri og f\u00e6rri til av teim gomlu tr\u00f8unum. Ta\u00f0 er vanliga vi\u00f0merkt um ljo\u0301\u00f0bor\u00f0i er \u201csolid spruce\u201d ella bert \u201cspruce\u201d. Stendur einans \u201cspruce\u201d er ta\u00f0 vanliga ein finer pla\u0301ta og tu\u0301 f\u00e6rt aldri eitt ver\u00f0uliga gott ljo\u0301\u00f0 vi\u00f0 eini finerpla\u0301tu."}, {"text_idx": "#000006", "text": "Streingirnir, eins og a\u0301 guitarum hava eisini no\u0301gv at siga. Teir bestu streingirnir eru eisini u\u0301r Ty\u0301sklandi me\u00f0an Amerikanararar hava sera go\u0301\u00f0ar umvundnar ella bass streingir. Ta\u0301 i\u00f0 eitt klaver eldist er ofta gott at skifta teir umvundnu streingirnar. Konstruktionin ella designi er samansp\u00e6li immillum tju\u0301gd og long av streingjum, spenni a\u0301 streingjunum, ljo\u0301\u00f0bor\u00f0, hammrar osv. T.d. kann eitt klaver sum bert er 121 cm h\u00f8gt hava li\u0301ka langar streingir ella ennta\u0301 longri streingir enn eitt 131 cm h\u00f8gt klaver. Sja\u0301lvsagt skal balansurin a\u0301 klaviaturinum eisini ver\u00f0a i\u0301 ordan, tvs. samansp\u00e6li i\u0301millum bass, mi\u00f0u og diskant."}, {"text_idx": "#000007", "text": "Mekanikkurin ( the action) ella innmaturin hevur eisini sto\u0301ran ty\u0301dning. Summi klaver virka tung at sp\u00e6la uppa\u0301 me\u00f0an onnur eru l\u00f8tt og uppaftur onnur eru ein dreymur at sp\u00e6la uppa\u0301. Go\u0301\u00f0skan er eisini ymisk...li\u0301knandi sum vi\u00f0 ljo\u0301bor\u00f0inum. Ta\u00f0 kundi ver\u00f0i mangt anna\u00f0 at lagt afturat, men hetta ver\u00f0ur nokk her. Stemming: Eitt klaver skal helst stemmast hv\u00f8rt a\u0301r, og er ta\u00f0 no\u0301gv bru\u0301kt, tv\u00e6r ella tri\u0301ggjar fer\u00f0ir um a\u0301ri. Tu\u0301 sparir einki vi\u00f0 ikki at stemma, ti\u0301 ta\u0301 missir ta\u00f0 tann go\u0301\u00f0a to\u0301nan og helst ti\u0301mir tu\u0301 minni og minni at sp\u00e6la uppa\u0301 ta\u00f0. Eisini er ta\u00f0 no\u0301gv torf\u00f8rari at stemma aftur og at fa\u0301a ein go\u0301\u00f0an to\u0301na i\u0301 ta\u00f0 aftur. Samla\u00f0a spenni a\u0301 streingunum er umlei\u00f0 40-45.000 pund og sja\u0301lvt um klaveri ikki ver\u00f0ur ny\u0301tt no\u0301gv, so togna streingirnir av s\u00e6r sja\u0301lvum. Ta\u00f0 skal helst ikki standa beint i so\u0301l, undir einum vindeyga (gjo\u0301stur), i\u0301millum tveir radioatorar ella beint vi\u00f0 ein radiator. Hetta f\u00e6r klaveri\u00f0 at fara skjo\u0301tari enn vanligt av stemmingi og kann eisini ska\u00f0a instrumenti. Hvat skal ein keypa. Chopin seg\u00f0i, at ti\u0301tt fyrsta klaver ma\u0301 ver\u00f0a ta\u00f0 besta klaveri\u00f0 tu\u0301 ognar t\u00e6r. Ti\u0301verri gera vit oftast ta\u00f0 mo\u0301tsatta ti\u0301 vit hugsa vit skulu bert hava okkurt at l\u00e6ra okkum vi\u00f0. Eitt sum eg si\u0301ggji alt ov ofta er, at fo\u0301lk keypir eitt ov bi\u0301ligt og ella ov la\u0301gt ny\u0301tt klaver, ella eitt eldri ofta ringt bru\u0301kt klaver. Ta\u00f0 sum ta\u0301 vanliga hendir er, at sum ti\u0301\u00f0in li\u0301\u00f0ur ti\u0301mir ein minni og minni at sp\u00e6la uppa\u0301 hesi klaver og ofta gevist ein at sp\u00e6la. Hinvegin siga ella hugsa foreldrini, at vit hava eitt klaver og ta\u0301 tu\u0301 ella vit ver\u00f0a so og so go\u0301\u00f0/go\u0301\u00f0ur sp\u00e6lari, so keypa vit eitt anna\u00f0 betri klaver. Ti\u0301verri hendir hetta n\u00e6stan aldri. Ta\u00f0 er no\u0301gv betri at keypa eitt klaver i\u0301\u00f0 n\u00f8ktar t\u00f8rvin langt fram i\u0301 ti\u0301\u00f0ina og sum ein leingist eftir at sp\u00e6la uppa\u0301, ti\u0301 to\u0301nakvaliteturin er so go\u0301\u00f0ur, i\u0301 mo\u0301tsetning til eitt klaver sum ein vi\u00f0 ringum huga setir seg vi\u00f0."}, {"text_idx": "#000008", "text": "Hamrarirnir skapa eisini ljo\u0301\u00f0i\u00f0 i\u0301 klaverinum. Teir eru gj\u00f8rdir av pressa\u00f0i sey\u00f0a-ull. Teir bestu hamrarnir eru Ty\u0301skir. Teir eru passaliga bleytir og geva ein vakran to\u0301na. Teir Japansku hamrarnir (eisini kalla\u00f0ir Asiatiskir) eru no\u0301gv har\u00f0ari enn teir Ty\u0301sku og geva eitt hvast ljo\u0301\u00f0. Eisini skal havast i\u0301 huga at ljo\u0301\u00f0i a\u0301 einum klaveri ver\u00f0ur hvassari vi\u00f0 bru\u0301ki, ti\u0301 felti a\u0301 hamrunum ver\u00f0ur pressa saman, vi\u00f0 ta\u00f0 at hamarin rakar streingin a\u0301 sama sta\u00f0 alla ti\u0301\u00f0ina. Ta\u0301 klaveri\u00f0 (hamrarnir) eru umlei\u00f0 25-30 a\u0301r ver\u00f0a teir fyrst sera har\u00f0ir, si\u0301\u00f0ani\u00f0 upploysast teir og ver\u00f0a so bleytari og bleytari. Hetta f\u00f8rir vi\u00f0 s\u00e6r at ljo\u0301\u00f0i fyrst ver\u00f0ur hvassari, si\u0301\u00f0ani \u201cskiti\u201d ljo\u0301\u00f0 og si\u0301\u00f0ani myrkt, \u201dullint\u201d, spinkult og deytt ljo\u0301\u00f0. Eg sigi vanliga vi\u00f0 fo\u0301lk..... hugsi um hamrarnar sum dekkini a\u0301 einum bili !"}, {"text_idx": "#000009", "text": "Ta\u0301 eitt klaver er eini 70 a\u0301ra gamalt er sanniliga ti\u0301\u00f0 uppa\u0301 at skifta hamrar. Eg si\u0301ggji a\u0301 bru\u0301ktum klaverum sum eru keypt u\u0301r Danmark, at streingirnir eru skiftir, men ikki hamrarnir. Hetta gevur onga meining, ti\u0301 ta\u00f0 fyrsta sum fer eru hamrarnir og ikki streingirnir. Vanliga ver\u00f0ur sagt at um tu\u0301 skalt hava besta to\u0301na ella ljo\u0301\u00f0 u\u0301r einum flygli, skalt tu\u0301 skifta hamrar hv\u00f8rji 20 a\u0301r og streingir hv\u00f8rji 40 a\u0301r. Stemmu pinnarnir: Ta\u0301 klaver eldast er vanligt at onkur ella fleiri av stemmu pinnunum ver\u00f0a so miki\u00f0 leysir at teir ikki megna at halda to\u0301nah\u00e6ddina ella stemmingina a\u0301 streingunum. Eru bert nakrir fa\u0301\u00f0ir leysir ber til at skifta teir, men eru ta\u00f0 ov no\u0301gvir, er ofta li\u0301ti\u00f0 at gera uttan at skifta allar og ta\u00f0 er sto\u0301rarbei\u00f0i. Eisini er vanligt at bja\u0301lkin sum stemmupinnarnir sita i\u0301, klovnar ella turrrotnar. Vi\u00f0hv\u00f8rt kann hja\u0301lpast uppa\u0301 hetta men vi\u00f0hv\u00f8rt kann einki gerast vi\u00f0 ta\u00f0."}, {"text_idx": "#000010", "text": "Hvar ver\u00f0a klaver framleidd I\u0301 2008 vo\u0301r\u00f0u 450.000 klaver og flygil seld uppa\u0301 heimsbasis, harav 12.000 vo\u0301r\u00f0u framleidd i\u0301 Europa. I 1997 vo\u0301r\u00f0u tilsamans 400.000 klaver og 60.000 flygil seld a\u0301 heimsbasis. Ta\u00f0 ver\u00f0a umlei\u00f0 tv\u00e6r fer\u00f0ir fleiri musikkinstrumentir seld ella keypt i\u0301 USA enn i\u0301 Europa (fo\u0301lkatali\u00f0 er umlei\u00f0 ta\u00f0 sama)."}, {"text_idx": "#000011", "text": "I\u0301dag framlei\u00f0i Kina ca. 450.000 klaver og flygil og eru ta\u00f0 ca. 200 klaverfabrikkir i\u0301 Kina. Kvaliteturin er fra\u0301 semikonsert/konsert til va\u0301naligan kvalitet, so ofta er ringt at skilja hvat er hv\u00f8rt ....gott ella va\u0301naligt."}, {"text_idx": "#000012", "text": "A\u0301drenn 1960 vo\u0301r\u00f0u flestu klaver framleidd i\u0301 USA og Europa og vo\u0301r\u00f0u ta\u0301 fleiri hundra merkir at velja i\u0301millum. I\u0301 dag ver\u00f0a flestu konsert og semi -konsert framleidd i\u0301 USA og Vestur Europa. I\u0301 dag ver\u00f0ur td. einki klaver framleitt hv\u00f8rki i\u0301 Scandinavia ella Onglandi og bert n\u00f8kur fa\u0301 i\u0301 Vestur Europa. Russland framlei\u00f0ir klaver men ta\u00f0 er mest til heimabru\u0301k, ti\u0301 kvaliteturin er ikki no\u0301g go\u0301\u00f0ur."}, {"text_idx": "#000013", "text": "Umlei\u00f0 1960 byrja\u00f0u Japanarar at u\u0301tflyta klaverir. Tey fyrstu i\u00f0 vo\u0301r\u00f0u u\u0301tflutt, vo\u0301r\u00f0u ikki go\u0301\u00f0, men teir l\u00e6rdu skjo\u0301tt. Nu\u0301 ver\u00f0a mest go\u0301\u00f0 og sera go\u0301\u00f0 klaver gj\u00f8rd i\u0301 Japan og n\u00f8kur fa\u0301 semi-konsert. I\u0301 1980 vo\u0301r\u00f0u 250.000 klaver seld i\u0301 Japan men i\u0301 2000 bert 47.000."}, {"text_idx": "#000014", "text": "Umlei\u00f0 1980 byrja\u00f0u Koreanarar at u\u0301tflyta klaverir og var\u00f0 s\u00f8gan har tann sama sum i\u0301 Japan. Har vo\u0301ru merkir sum Samick, Young Chang og onnur. I\u0301 dag ver\u00f0a go\u0301\u00f0 og sera go\u0301\u00f0 klaver gj\u00f8rd i\u0301 Korea. I\u0301 1990 ta\u0301 klaverframlei\u00f0slan var i\u0301 h\u00e6ddini vo\u0301r\u00f0u 230.000 klaver/flygil framleidd i\u0301 Korea. Arbei\u00f0sl\u00f8nin fo\u0301r skjo\u0301tt upp b\u00e6\u00f0i i\u0301 Japan og Korea og byrja\u00f0u hesar fyrit\u00f8kur at gera klaverir i\u0301 Indonesia, har arbei\u00f0sl\u00f8nin var og er no\u0301gv minni. Mestu klaver u\u0301r Indonesia fella undir Vanlig mi\u00f0al og Go\u0301\u00f0 mi\u00f0al instrumentir."}, {"text_idx": "#000015", "text": "Hetta er heimsins st\u00f8rsta klaverfabrikk. Hon fkann framlei\u00f0a umlei\u00f0 100.000 klaverir um a\u0301ri\u00f0, hevur umlei\u00f0 3500 arbei\u00f0sfo\u0301lk og er hon i\u0301 Guangzhou, Kina. Umlei\u00f0 1990 komu fyrstu klaveruni u\u0301r Kina og har var s\u00f8gan aftur tann sama. Tey fyrstu vo\u0301ru alt anna\u00f0 enn go\u0301\u00f0, men av ti\u0301 at tey Japansku og Koreansku merkini h\u00f8vdu koyrt flest allar klaver framlei\u00f0arar i\u0301 USA og Europa a\u0301 heysin, hendi ta\u00f0, at teir gomlu klaver framlei\u00f0ararnir i\u0301 USA og Europa, sum so\u0301ti inni vi\u00f0 sto\u0301rari \u201dknow how\u201d, nu\u0301 flyta si\u0301na \u201dexpertisu\u201d til Kina. St\u00f8\u00f0an er nu global og mangir av teim bestu klaver framlei\u00f0ara expertunum fra Europa, USA, Japan osv. arbei\u00f0a nu\u0301 saman vi\u00f0 ella a\u0301 Kinesiskum verksmi\u00f0um og t\u00e6r betru verksmi\u00f0urnar ny\u0301ta ennta\u0301 mesta tilfari til klaveruni u\u0301r Europa og USA. Eisini eru fleiri av teim Kinesisku fabrikkunum sera ny\u0301mo\u0301tans vi\u00f0 \u00f8llum sergj\u00f8rdum avansera\u00f0um to\u0301lum. Td. i\u0301 2007 keypti Gibson (guitar fyrit\u00f8kan) klaverfabrikk nummar tvey i\u0301 Kina. Hetta var tann tri\u00f0st\u00f8rsta klaverfabrikkin i\u0301 Kina og framlei\u00f0ir hon umlei\u00f0 30.000 klaverir um a\u0301ri\u00f0. Eisini framlei\u00f0ir td. Steinway ta\u00f0 bi\u0301ligastu seriuna av teirra klaverum/flyglum i\u0301 Kina. Av teim 36 klaverfabrikkunum i\u0301 Kina sum t\u00f8l eru fyri, framleiddu t\u00e6r i\u0301 2009 tilsamans 375.000 klaverir, harav 31.600 flygil. U\u0301tflutningur til Vestur Europa, USA og Australia i\u0301 2009, var 114.000 klaver og flygil. Kinesarar eiga fa\u0301 merkir sja\u0301lvir, so vanligt er at b\u00e6\u00f0i Europeisk og Amerikonsk merkir hava si\u0301ni klaver og flygil gj\u00f8rd i\u0301 Kina. T.d. ger Heilun fabrikkin klaver fyri Wagner, Heilun, Wendl & Lung og Steigerman. \u00d8ll hesi merkir eru vanliga somu klaver, vi\u00f0 bert sma\u0301um kosmetiskum broytingum og ofta eru st\u00f8ddirnar broyttar, td. kann eitt 121 cm klaver i\u0301 ti\u0301 eina merkinum eita 120 cm ella 123 cm i\u0301 einum \u00f8\u00f0rum osv. Ein kann ikki samanbera eitt 10 a\u0301ra gamalt Kinesiskt klaver vi\u00f0 eitt fra i\u0301 dag, ti\u0301 tey eru so no\u0301gv betri og broytt. Ta\u00f0 eru yvir 200 klaver framlei\u00f0arar i\u0301 Kina og vit hava allan skalan fra ringum til sera go\u0301\u00f0. Fleiri av teimum sum selja hesi klaver i\u0301 USA og Kanada, siga at tey bestu nu\u0301 liggja a\u0301 sama st\u00f8\u00f0i sum semi konsert, sja\u0301lvsagt fyri ein no\u0301gv l\u00e6gri pri\u0301s."}, {"text_idx": "#000016", "text": "Hetta at Kinesisku klaveruni og onnur musikkto\u0301l eru vor\u00f0in go\u0301\u00f0, er ein sva\u0301rur biti at sv\u00f8lgja hja\u0301 mongum, men minnast skal til, at ta\u00f0 to\u0301k Japanskum framlei\u00f0arum 15-20 a\u0301r at ver\u00f0a go\u0301\u00f0kend sum go\u0301\u00f0 merkir. Td. komu tey fyrstu Yamaha klaveruni til Kanada undir navninum Steigerman. Vit umbo\u00f0amerkir sum Bechstein.....konsert flygil Bechstein Academy...semi konsert. Wagner, W.Hoffmann (Tradition series): klaver til tann sera kr\u00e6sna. Samick, Wagner og onnur, sum eru v\u00e6legna b\u00e6\u00f0i til tann kr\u00e6sna og tann i\u00f0 byrjar."}, {"text_idx": "#000017", "text": "N\u00f8kur av hesum merkjum eru a lagri og kunnu roynast i Runavik. Eg kenni flest \u00f8ll merkir og kann bjo\u00f0a t\u00e6r hollan kunnleika og servicu, b\u00e6\u00f0i ta ta\u00f0 kemur til keyp, umv\u00e6ling, stemming og intonering. Vanliga ver\u00f0a klaver deild upp i seks h\u00f8vu\u00f0sbolkar:"}, {"text_idx": "#000020", "text": "Go\u0301\u00f0 kvalitets instrumentir, eitt millumstig imillum semi konsert og hu\u0301sbru\u0301k. I hesum bo\u0301lki eru ov no\u0301gv til at taka naka\u00f0 framu\u0301r. ( men td. S4 og S6 Yamaha flygil eru i\u0301 hesum bo\u0301lki...einki av hesum Yamaha er i\u0301 F\u00f8royum)"}, {"text_idx": "#000021", "text": "Go\u00f0 mi\u00f0al kvalitetur: Ta\u00f0 er i hesum bo\u0301lki at flest fo\u0301lk keypir og kann nevnast at Yamaha C flygil og U klaver modellini eru i\u0301 hesum bo\u0301lki. Eisini eru b\u00e6\u00f0i Wagner, Kawai og onnur i\u0301 hesum bo\u0301lki."}, {"text_idx": "#000022", "text": "Vanlig mi\u00f0al klaver. Ikki so go\u0301\u00f0 sum fy\u0301ra, men go\u0301\u00f0 til tann i\u00f0 byrjar og alt vanligt klaver sp\u00e6l."}, {"text_idx": "#000023", "text": "Undir mi\u00f0al og va\u0301nalig klaver. Gott at vita um klaver Ta\u0301 ta\u00f0 kemur til liviti\u0301\u00f0 er eitt klaver sum er umlei\u00f0 30 a\u0301ra gamalt at li\u0301kna vi\u00f0 ein perso\u0301n sum er 60-70 a\u0301r. T.d er vir\u00f0i av einum 15 a\u0301ra gomlum klaveri 50% av ny\u0301vir\u00f0i. og vir\u00f0i av einum 30 a\u0301ra gomlum klaveri er umlei\u00f0 25% av ny\u0301vir\u00f0i. (ta\u00f0 sum tu\u0301 kanst keypa ta\u00f0 fyri i\u0301dag, sum er i\u0301millum Kr.25-30.000.00) Flestu ny\u0301ggjari klaver eru einans umlei\u00f0 104 til 110cm h\u00f8g og hava li\u0301tla\u00f0 fyllu. Um tu\u0301 lesur vi\u0301\u00f0ari skilir tu\u0301 betri hvi\u0301 tey fella i\u0301 vir\u00f0i i\u0301 eitt sli\u0301kt ma\u0301t."}]